OzLabs/hebrew-wiki-articles huggingface dataset:
תומאס הרמנס

תומאס הרמנס (בגרמנית: Thomas Hermanns; נולד ב-5 במרץ 1963) הוא מנחה טלוויזיה גרמני.

==ביוגרפיה==
הרמנס נולד בבוכום שבגרמניה, ובמהלך ילדותו גר בנירנברג. לאחר התיכון הוא למד תיאטרון.

בשנת 1992 החל להנחות את תוכנית הקומדיה "Quatsch Comedy Club", לאחר מכן כתב והפיק מספר תוכניות קומדיה נוספות.

בשנים 2002, 2003 הגיש את שעשועון הפאנל "Popclub" המהווה גרסה גרמנית לשעשועון הבריטי "Never Mind the Buzzcocks".

מ-2005 ועד 2008 שימש כמגיש הניקוד הגרמני באירוויזיון, ב-2006 היה המנחה של תוכנית הספיישל המיטב של האירוויזיון.

בשנת 2014 הגיש את פרס האקדמיה האירופית לקולנוע בטקס שנערך באופרה הלאומית של לטביה.

בשנת 2018 השתתף בגרסה הגרמנית של "רוקדים עם כוכבים".

==קישורים חיצוניים==

*[https://www.fernsehserien.de/thomas-hermanns/filmografie]

==הערות שוליים==

קטגוריה:מנחי טלוויזיה גרמנים
קטגוריה:תסריטאי טלוויזיה גרמנים
קטגוריה:להט"בים גרמנים
קטגוריה:מתחרי רוקדים עם כוכבים (גרמניה)
קטגוריה:גרמנים שנולדו ב-1963
ויקיפדיה הארמית סורית

ויקיפדיה הארמית סורית (בארמית סורית: ܘܝܩܝܦܕܝܐ ܐܝܢܣܩܠܘܦܕܝܐ ܚܐܪܬܐ; ויקיפדיא אינסקלופדיא חארתא; כלומר "ויקיפדיה האנציקלופדיה החופשית") היא גרסה בשפת הארמית הסורית של ויקיפדיה, אנציקלופדיה אינטרנטית חופשית. ויקיפדיה זו הושקה ביולי 2004.

ויקיפדיה הארמית סורית נכתבת באלפבית הסורי הספרותי, המכונה "אֵסְטְרַנְגִלָא" (בארמית: ܐܣܛܪܢܓܠܐ).

== היסטוריה ==
ויקיפדיה הארמית סורית הושקה ביולי 2004 ותחילה נקראה בשם "ויקיפדיה הארמית". בשנת 2010, שונה שמה של ויקיפדיה זו מהשם "ויקיפדיה הארמית" (ܘܝܩܝܦܕܝܐ ܕܠܫܢܐ ܐܪܡܝܐ; ויקיפדיא דלשנא ארמיא), הכללי, לשם "ויקיפדיה הארמית סורית" (ܘܝܩܝܦܕܝܐ ܕܠܫܢܐ ܣܘܪܝܝܐ; ויקיפדיא דלשנא סורייא), בהחלטה שהתקבלה בפה אחד. ויקיפדיה זו יוחדה בסופו של דבר לניב מסוים זה מכיוון שלשפה הארמית כיום מספר להגים מגוון, בעל שוני משמעותי באוצר המילים, בהגייה ובכתיבה, ומשום שרוב כותביה שולטים וכותבים את ערכיהם בוויקיפדיה בניב הארמית הסורי הספרותי.

שם זה אמנם שונה רשמית ועל פי הנהלים, אך בפועל ויקיפדיה זו עדיין מכונה לעיתים בשמה הקודם וקוד ה־ISO שלה טרם הוחלף מ-arc ל-syc.

=== ציוני דרך ===
* בספטמבר 2006, ויקיפדיה הארמית סורית חצתה את סף 200 הערכים.
* ב-21 באוקטובר 2009, ויקיפדיה הארמית סורית חצתה את סף 1,000 הערכים.

== סטטיסטיקה ==
נכון לספטמבר 2020, בוויקיפדיה הארמית סורית כ-1,764 ערכים, 14,712 משתמשים רשומים שמתוכם 9 הם משתמשים פעילים (משתמשים שביצעו מעל עריכה אחת ב-30 הימים האחרונים) ו-2 הם מפעילי מערכת. ויקיפדיה הארמית סורית מדורגת במקום ה-236 מבחינת כמות הערכים שלה מבין הוויקיפדיות בשפות השונות.

נכון לספטמבר 2023, בוויקיפדיה הארמית סורית כ-0.6% מסך הערכים בכלל השפה השמיות, מה שהופך אותה לוויקיפדיה השביעית בגודלה מבחינת מספר הערכים בין הויקיפדיות בשפות השמיות, כשהיא מקדימה את ויקיפדיה התיגרינית בלבד.

== קישורים חיצוניים ==

* 

== הערות שוליים ==

קטגוריה:אתרי אינטרנט שהושקו ב-2004
ארמית סורית
קטגוריה:ארמית
שירות הביון הממלכתי של בולגריה

שירות הביון הממלכתי (בבולגרית: Държавна агенция "Разузнаване", Durjavna Agencia Razuznavane) הוא שמה של סוכנות הביון הממשלתית של בולגריה, האחראית לאיסוף מודיעין הקשור לביטחון לאומי, לאינטרסים ולסדר העדיפויות של הרפובליקה של בולגריה.
חותם סוכנות המודיעין

== היסטוריה ==
בעקבות קריסת השלטון הקומוניסטי בבולגריה, פעילויות המודיעין הופרדו לשירות מודיעין עצמאי, וזאת לאחר שבעבר הן בוצעו על ידי הדירקטוריון הראשון של ועדת ביטחון המדינה. הרפורמות במערכת הביטחון בבולגריה החלו בשנת 1991. אותה תקופה התאפיינה בחוסר אמון עמוק כלפי אנשי שירותי המודיעין והביטחון, מה שהביא לכך, שפקידים מנוסים פוטרו על בסיס פוליטי. המעבר משלטון חד מפלגתי לשלטון נשיאותי ורב מפלגתי הביא לכך, ששירות הביון הלאומי היה כפוף לנשיא.

מלחמת קוסובו הייתה ציון דרך ונקודת מפנה עבור מדיניות החוץ הבולגרית וקהילת המודיעין, בשל הכמות הגדולה של שיתופי פעולה עם מדינות נאט"ו. לצד הרפורמות בצבא ובמודיעין הפיננסי, הוקמה מועצת הביטחון, שהוכפפה לראש הממשלה ונועדה לתאם את מאמצי קהילת המודיעין. ב-1 באוקטובר 2015 שירות המודיעין הלאומי שינה את שמו לסוכנות הביון הממלכתית.

== שליטה ==
פעילויות סוכנות הביון כחלק ממערכת הביטחון הלאומי וההגנה של הסוכנות מנוטרים ומפוקחים פרלמנטרית, מנהלית, משפטית ואזרחית לשליטה ובקרה לפי סעיף 21 לחוק על ניהול ותפקוד מערכת הביטחון הלאומי וההגנה.

== קישורים חיצוניים ==
* 

== הערות שוליים ==

קטגוריה:ארגוני ביון
קטגוריה:קהילת המודיעין הבולגרית
יחסי ארצות הברית – זימבבואה

יחסי ארצות הברית–זימבבואה הם הדו-צדדיים בין ארצות הברית לזימבבואה.

== היסטוריה ==
ראש ממשלת זימבבואה, [[מורגן צ'נגיראי, בשיחה עם נשיא ארצות הברית ברק אובמה בחדר הסגלגל, 12 ביוני 2009]]
=== ארצות הברית ורודזיה ===
אחרי הכרזת העצמאות החד-צדדית של רודזיה בנובמבר 1965, החזירה ארצות הברית את שגרירה מסולסברי (כיום הרארה), סגרה את ספריית סוכנות האינפורמציה של ארצות הברית (USIA - United States Information Agency) והוציאה מרודזיה את הסוכנות האמריקנית לפיתוח בינלאומי ופקידי מסחר שונים. לאחר שנת 1965, המשיך הצוות הקונסולרי האמריקאי שנותר בסולסברי לפעול תחת הרשאת סמכויות שניתנו לו בידי אליזבת השנייה, מלכת הממלכה המאוחדת. בעקבות הכרזת הרפובליקה של רודזיה, סגרה ארצות הברית את הקונסוליה הכללית שלה ב-17 במרץ 1970.

ב-1971, חרף התנגדות הקבינט של ארצות הברית, העביר הקונגרס של ארצות הברית חקיקה המתירה לארצות הברית לייבא מרודזיה חומרים אסטרטגיים, כגון כרום. החקיקה, שנכנסה לתוקף ב-1 בינואר 1972, לא הניבה תועלת כלכלית ממשית לכלכלת רודזיה, וארצות הברית המשיכה לתמוך ביציבות שנבעה מתוכנית הסנקציות על רודזיה. לאחר שהחקיקה בוטלה במרץ 1977, שוב אכפה ארצות הברית את כל הסנקציות.

ארצות הברית תמכה בעקביות במאמצי האומות המאוחדות והממלכה המאוחדת להשפיע על שלטונות רודזיה כדי לקבל את עקרונות שלטון הרוב. החל משנת 1976, החלה ארצות הברית לקחת חלק פעיל יותר בחיפוש אחר הסדר הפוליטי ברודזיה בשיתוף עם ממשלת בריטניה. ההצעות האנגלו-אמריקאיות בשלהי 1977, שנועדו להביא למשא ומתן שישים קץ למבוי הסתום בסוגיית הסכסוך, סיפקו את מניעיה של ארצות הברית לחיפוש אחר הסדר שלום, במקביל לשימושן ברית המועצות וקובה בכוח צבאי כדי להגדיל את מעמדן באפריקה הדרומית.

=== ארצות הברית וזימבבואה ===
בריטניה העניקה באורח רשמי את עצמאות לזימבבואה ב-1980, לאחר שנים של עימות בין שליטי המיעוט הלבן לבין תנועות הגרילה השחורות. ארצות הברית הייתה המדינה הראשונה שפתחה שגרירות במדינה החדשה, והיא התחייבה לסייע לפיתוח הכלכלי של זימבבואה. רוברט מוגאבה נבחר לראשות הממשלה ב-1980 וב-1987 נבחר לנשיא זימבבואה, לאחר ששינויים בחוקה יצרו את מוסד הנשיאות. באוגוסט 1980 נועד מוגאבה עם נשיא ארצות הברית, ג'ימי קרטר. מאז, מוגאבה ביקר בוושינגטון הבירה בדצמבר 1980, וערך בארצות הברית ביקורים רשמיים בספטמבר 1983, יולי 1991 ו-1995, ונועד עם הנשיאים רונלד רייגן, ג'ורג' הרברט ווקר בוש וביל קלינטון. הוא גם הוביל את משלחת זימבבואה לאומות המאוחדות במספר הזדמנויות כשהאחרונה בהן היא ב-2006. בנובמבר 1982 ערך סגן הנשיא ג'ורג' הרברט ווקר בוש ביקור בהרארה במסגרת מסעו למספר ממדינות אפריקה.

ב-2001 החלה ארצות הברית להטיל הגבלות על התמיכה האמריקאית במימון רב-צדדי, ובעקבותיה נקבעו סנקציות כלכליות שהוטלו באופן סלקטיבי על אנשים רבים בזימבבואה. למרות היחסים הפוליטיים המתוחים, ארצות הברית היא הספקית הגדולה ביותר של סיוע לפיתוח וסיוע הומניטרי לאזרחי זימבבואה. בשנים 2000–2008, נטלה ארצות הברית תפקיד מרכזי בגינוי המתקפה ההולכת ומתגברת של ממשלת זימבבואה על זכויות האדם ושלטון החוק, והצטרפה לחלק גדול מהקהילה העולמית בקריאה לממשלת זימבבואה לאמץ דמוקרטיה ולקדם שלווה במדינה. הבחירות לנשיאות זימבבואה ולפרלמנט הזימבבואי ב-2013 היו שנויות במחלוקת במידה רבה, וארצות הברית לצד מדינות אחרות בקהילה הבינלאומית הגיעו למסקנה שהסקרים אינם מייצגים את רצון העם בזימבבואה. לארצות הברית יש אינטרס זהה לזה של אנשי זימבבואה: שמירה על יציבות בזימבבואה, שלווה ודמוקרטית המשקפת את רצון העם ומספקת את צרכם.

== קישורים חיצוניים ==

* 

== הערות שוליים ==
ג'ון דגליש

ג'ון דגליש (באנגלית: John Dagleish; נולד בפברואר 1981) הוא שחקן בריטי הידוע מעבודתו בתיאטרון.
== קריירה ==
בין השנים 2008 ל-2011 גילם דגליש את אלף ארלס בסדרת הדרמה "הדרך לקנדלפורד" של ה-BBC. ב-2011 שיחק בתפקיד ריי דייוויס בהפקה המקורית של המחזמר "Sunny Afternoon" בתיאטרון המפסטד. באוקטובר 2014 הועברה ההפקה לווסט אנד, על הופעתו זו זכה דגליש בפרס לורנס אוליבייה לשחקן הטוב ביותר במחזמר. הוא היה גם מועמד לפרס הכישרון העולה של לונדון איבנינג סטנדרד. כחלק מהקאסט המקורי השתתף דגליש באלבום של המקורי של המחזמר.

ב-2015 הצטרף דגליש ללהקת התיאטרון של קנת בראנה, והופיע במחזות "Harlequinade" ו"אגדת חורף" בתיאטרון גאריק. ב-2016 שיחק בתפקיד ליסנדר במחזה "חלום ליל קיץ" בתיאטרון יאנג ויק. במאי 2017 שיחק במחזה "Common" בתיאטרון המלכותי הלאומי. עוד באותה שנה השתתף בסרט "ליגת הצדק".

==פילמוגרפיה==
{| class="wikitable"
! שנה
! שם
! שם באנגלית
! תפקיד
! הערות
|-
| 2009
|
| dir="ltr" | Frankie Teardrop
| הכומר
| סרט קצר
|-
| 2009
|
| dir="ltr" | The Priest
| ג'ון
| סרט קצר
|-
| 2010
|
| dir="ltr" | The Bill
| מלקולם כריסטי
| בפרק "Protect & Serve"
|-
| 2010
|
| dir="ltr" | Any Human Heart
| לוטננט ג'יימס טרנס
| מיני-סדרה
|-
| 2008–2011
| הדרך לקנדלפורד
| dir="ltr" | Lark Rise to Candleford
| אלף ארלס
| סדרת טלוויזיה
|-
| 2011
| עידן הגיבורים
| dir="ltr" | Age of Heroes
| רולרייט
|
|-
| 2012
| הכתר החלול
| dir="ltr" | The Hollow Crown
| ג'ון בייטס
| הנרי החמישי
|-
| 2011–2012
|
| dir="ltr" | Beaver Falls
| בארי
| סדרת טלוויזיה
|-
| 2012–2013
| סטארלינגס
| dir="ltr" | Starlings
| גרייבי
| סדרת טלוויזיה
|-
| 2013
|
| dir="ltr" | Truckers
| מרטין
| סדרת טלוויזיה
|-
| 2013
|
| dir="ltr" | Very Few Fish
| סם
| סרט טלוויזיה
|-
| 2014
| ציידי האוצרות
| dir="ltr" | The Monuments Men
| ADSEC Sarge
|
|-
| 2014
|
| dir="ltr" | Snow in Paradise
| טוני
|
|-
| 2015
| עדות אילמת
| dir="ltr" | Silent Witness
| מפקח בילוש רורי דרנאן
| בפרק "Protection"
|-
| 2015
| ג'ונתן סטריינג' ומר נורל
| dir="ltr" | Jonathan Strange & Mr Norrell
| לוטננט בצי
| מיני-סדרה
|-
| 2015
| אגדת חורף
| dir="ltr" | Branagh Theatre Live: The Winter's Tale
| אוטוליקוס
|
|-
| 2014–2016
|
| dir="ltr" | Siblings
| שריף
| סדרת טלוויזיה (2 פרקים)
|-
| 2016
|
| dir="ltr" | The Last Dragonslayer
| Wizard Bloacklock
| סרט טלוויזיה
|-
| 2017
|
| dir="ltr" | The Moorside
| פיט בראון
| מיני-סדרה
|-
| 2017
|
| dir="ltr" | Sparebnb
| סטיב
| בפרק "Steve and Emma"
|-
| 2017
| ליגת הצדק
| dir="ltr" | Justice League
| Black Clad Beta
|
|-
| 2018
| כריסטופר רובין
| dir="ltr" | Christopher Robin
| מתיו לידבטר
|
|-
| 2018
|
| dir="ltr" | Farming
| לוי
|
|-
| 2018
| הביסקסואלית
| dir="ltr" | The Bisexual
| ג'ון-כריס
|
|-
| 2018
| מרי פופינס חוזרת
| dir="ltr" | Mary Poppins Returns
| שליח
|
|-
| 2018
|
| dir="ltr" | Knock at the Door
| הנרי גייל
| סרט קצר
|-
| 2019
|ג'ודי - מעבר לקשת
| dir="ltr" | Judy
| לוני דונגן
| 
|-
| 2020
| היום השלישי
| dir="ltr" | The Third Day
| לארי
| מיני-סדרה
|-
| 2024–הווה
| לצאת נקי
| dir="ltr" | Sexy Beast
| אייץ'
| 7 פרקים
|}

==קישורים חיצוניים==

==הערות שוליים==

קטגוריה:שחקני קולנוע וטלוויזיה בריטים
קטגוריה:שחקני תיאטרון בריטים
קטגוריה:אישים זוכי פרס אוליבייה
קטגוריה:בריטים שנולדו ב-1981
סוכנות הביון הלאומית (תאילנד)

סוכנות הביון הלאומית (สํานักข่าวกรองเเห่งชาติ) היא סוכנות ממשלתית של תאילנד לסיכול ריגול המודיעין ולביטחון. הסוכנות פועלת בכפוף למשרד ראש הממשלה (OPM). המטה נמצא בארמון פרוסקאבן, בנגקוק.

== היסטוריה ==
הממשלה הקימה את המחלקה למודיעין מינהלי תחת הקבינט של תאילנד ב-1 בינואר 1954. ב-2 בדצמבר 1959 המחלקה שינתה את שמה למחלקת הביון המרכזית ואז שינתה שוב את שמה, הפעם לסוכנות הביון הלאומית בתקופת ממשלתו של ראש הממשלה פרם טינסולנונדה.

ב-1985 נחקק בתאילנד "חוק המודיעין הלאומי", ולפי סוכנות הביון הלאומית נעשתה לסוכנות העיקרית בתאילנד בתחום זה בתאילנד. אם כי עד 2016 הסוכנות עדיין התקשתה לפעול בחופשיות מול סוכנויות המודיעין הצבאיות של המדינה. ב-2017, נרקמה תוכנית לאחד את כלל גופי הביון לכדי סוכנות מודיעין אחת, אך התוכניות לא יושמו.

== הערות שוליים ==

קטגוריה:ארגוני ביון
קטגוריה:תאילנד: צבא וביטחון
קארל בראון

קארל אוגוסט בראון הבן (באנגלית: .Carl August Braun Jr; 25 בספטמבר 1927 – 10 בפברואר 2010) היה כדורסלן ומאמן כדורסל אמריקאי, אשר שיחק בליגות ה-BAA וה-NBA בין השנים 1947–1962, ואימן במקביל בשנים 1959–1961. לאורך קריירת ה-NBA זכה באליפות אחת (בעונת 1961/1962), השתתף 5 פעמים במשחק האולסטאר, ורשם ממוצעים כוללים של 13.5 נקודות, 3.4 ריבאונדים ו-3.7 אסיסטים למשחק.

בספטמבר 2019 הוצג בהיכל התהילה של הכדורסל.

==ביוגרפיה==
בראון נולד ברובע ברוקלין שבעיר ניו יורק, ובנערותו עבר עם משפחתו לגארדן סיטי שבלונג איילנד. בין השנים 1945–1947 למד באוניברסיטת קולגייט.

===ניו יורק ניקס===
לאחר שלא נבחר בדראפט ה-BAA{{כ}} 1947 חתם בראון על חוזה בקבוצת ניו יורק ניקס, לקראת עונתה השנייה בליגת ה-BAA (שהפכה בהמשך לליגת ה-NBA). במשחקו העשירי בקריירה שבר את שיא הליגה לנקודות במשחק בודד, כשקלע 47 נקודות בניצחון קבוצתו על פרובידנס סטימרולרס. מלבד עונות ו-, בהן שירת בצבא ארצות הברית, המשיך בראון לשחק עבור הניקס עד סיום עונת , כאשר בשתי עונותיו האחרונות הוא שימש במקביל גם כמאמן הקבוצה. בכל אחת מ-7 עונותיו הראשונות בניו יורק הוביל את קלעי הקבוצה, עם ממוצע של כ-14.8 נקודות למשחק, ובעת עזיבתו בשנת 1961 היה הקלע המוביל בתולדות המועדון עם 10,449 נקודות בסך הכול. ב-8 מתוך 12 עונותיו עם הניקס העפילה הקבוצה לשלב הפלייאוף, ובעונת אף הגיעה לגמר הליגה, בו הפסידה למיניאפוליס לייקרס בתוצאה 1–4.

===בוסטון סלטיקס===
בעונת , שהייתה האחרונה בקריירה שלו, שיחק בראון בבוסטון סלטיקס. באותה עונה זכה עם הסלטיקס באליפות היחידה שלו, והרביעית ברציפות של הקבוצה. בעת פרישתו ממשחק מוקם בראון במקום העשירי ברשימת הקלעים המובילים בתולדות ה-NBA, עם 10,625 נקודות.

===לאחר הפרישה===
לאחר פרישתו ממשחק עבד בראון כברוקר בבורסה לניירות ערך בניו יורק, ובשנות ה-70 עבר להתגורר בפלורידה. ב-10 בפברואר 2010 נפטר בראון, בגיל 82, שבוע בדיוק לאחר פטירתו של חברו לקבוצה בניו יורק ניקס, דיק מקגווייר. נשיא הניקס דוני וולש ספד לו: "קארל בראון היה ה"סופרסטאר" הראשון של ניו יורק ניקס, ואבן פינה בהצלחת הקבוצה בשנותיה הראשונות. הייתה לנו, תושבי ניו יורק, הזכות לצפות בו משחק כדורסל".

==קישורים חיצוניים==

* 

==הערות שוליים==

קטגוריה:ניו יורק: אישים
קטגוריה:כדורסלנים אמריקאים
קטגוריה:שחקני NBA שלא נבחרו בדראפט
קטגוריה:כדורסלני ניו יורק ניקס
קטגוריה:כדורסלני בוסטון סלטיקס
קטגוריה:משתתפי משחק האולסטאר של ה-NBA
קטגוריה:מאמני כדורסל אמריקאים
קטגוריה:מאמני ניו יורק ניקס
קטגוריה:מדינת ניו יורק: כדורסלנים
קטגוריה:היכל התהילה של הכדורסל: כדורסלנים
קטגוריה:כדורסלני אוניברסיטת קולגייט
קטגוריה:אמריקאים שנולדו ב-1927
קטגוריה:אמריקאים שנפטרו ב-2010
2018 VG18

(שם כינוי: "הרחוק ביותר" - Farout) הוא גוף טרנס-נפטוני, המרוחק בממוצע מרחק של 95.2 יחידות אסטרונומיות. בזמן גילויו ב-2018 הוא היה במרחק של כ-120 יחידות אסטרונומיות, והוא הגוף הרחוק ביותר במערכת השמש אשר נצפה, והגוף הראשון שהתגלה מעבר למרחק של 100 יחידות אסטרונומיות (ומכאן כינויו). עם זאת הוא לא הגוף עם המסלול הכי רחוק, כיוון שחצי הציר הגדול הממוצע שלו הוא רק 95.2 יחידות אסטרונומיות.

 התגלה על ידי סקוט שפרד, צ'אד טרוחיו ודייוויד ת'ולן בנובמבר 2018 במהלך החיפוש של כוכב לכת התשיעי המשוער.

== מאפיינים ==
 מוערך להיות בעל קוטר של 500 ק"מ. מגודלו ייתכן שיהיה מוגדר ככוכב לכת ננסי. מהאור הנראה המוחזר הוא נראה בצבע ורדרד, דבר שמצביע על ריכוז גבוה של על משטח קרח.

== שם והגדרה רשמית ==
עקב אי ודאות במסלול הגוף טרם קיבל אישור רשמי על ידי האיגוד האסטרונומי הבינלאומי. נכון לדצמבר 2018 הוא קיבל שם זמני על ידי המרכז לכוכבי לכת מינוריים (ה־MPC) שהעניק לו את ההגדרה .

== גילוי ומסלול ==
האסטרונומים גילו את הגוף במהלך החיפושים אחר עדויות לכוכב לכת תשיעי. נצפה לראשונה בנובמבר 2018 על ידי טלסקופ סובארו , ואושר לאחר מכן באמצעות תצפיות שערך טלסקופ מגלן הענק בצ'ילה הגילוי נעשה בשיתוף פעולה של אוניברסיטאות בארצות הברית, טלסקופים בהוואי וצ'ילה המתופעלים ביפן.

בזמן גילויו, היה במרחק של 120 יחידות אסטרונומיות, יותר מפי שלושה מהמרחק הממוצע של פלוטו מהשמש, וכפול מהמרחק הממוצע של אריס עם זאת, חצי הציר הגדול שלו משוערך ב-92.5 יחידות אסטרונומיות.
נראה כי המסלול אינו מושפע ממסלולם של נפטון ואורנוס, ומכאן שהאליפטיות נובעת מכוכב הלכת התשיעי המשוער. אי הוודאות המסלולית שלו עולה על 100% ובשל תנועתו האיטית, והעובדה שלוקח לו קרוב ל-1000 שנים להקיף את השמש, ידרשו מספר שנים של תצפיות כדי לקבע את מסלולו.

<gallery>
|mode=packed
2018VG18-SolarSystem-Orbit3.png|מסלול1
2018_VG18-orbit.png |Compared to Eris and other TNOs. (from above the ecliptic)
2018 VG18 retrograde loops_dec2018.png|Retrograde motion in the sky through Taurus
</gallery>

== קישורים חיצוניים ==

* [https://sites.google.com/carnegiescience.edu/sheppard/farout אודות Farout] באתר של סקוט שפרד
* 

== הערות שוליים ==

קטגוריה:גופים טרנס-נפטוניים
קטגוריה:כוכבי לכת מינוריים
קטגוריה:2018 במדע
יואב רוזנבוים

הרב יואב רוזנבוים (מכונה גם ר' יואב ממטרסדורף או ר' יואב ביליצר. נפטר בד' בסיון ה'תק"ע, יוני 1810) היה רב במספר קהילות בפולין ובהונגריה, ומחבר ספרים.

==תולדות חייו==
בנם של רייזל (רייצל) והרב ירמיהו רוזנבוים, שהיה רב במטרסדורף וסאנטוב, בנו של הרב יצחק אייזיק רוזנבוים, רבה של אושפיצין. למד בישיבתו של אביו במטרסדורף (שעל שמה נקרא), וכבר בגיל צעיר אביו מינה אותו ללמד בישיבתו ולמסור בה שיעורים. נשא לאשה את בילא.

בשנת ה'תקמ"ח התמנה לרב בזרנופצי שבפולין, ובשנת ה'תקנ"א נקרא למלא את מקום הרב לוי פולק ברבנות העיר צעהלים שבבורגנלנד, שם עמד בראשות ישיבה. בשנת ה'תקנ"ח עבר להתגורר בקרולי, בה כיהן ככל הנראה כראש בית מדרש. בשנת ה'תקס"א החל לכהן כרבה של אונסדורף, וגם שם עמד בראשות ישיבה. משבקשתו להעלאה במשכורתו לא נענתה, עבר בשנת ה'תקס"ח לכהן בסאנטוב, למלא את מקום אביו. בתפקיד זה כיהן עד לפטירתו בד' בסיון ה'תק"ע. החת"ם סופר הספיד אותו.

==משפחתו ותלמידיו==
יש אומרים שלאחר פטירתו נשא הרב מאיר אייזנשטטר את אלמנתו, ויש אומרים שנשא את בתו לאחר פטירת חתנו.

בנו הרב משה שמואל יצחק - אב"ד סיסקא.
;חתניו:
* ר' יצחק פרנקל-חלפן היה רבה של קרולי.
* חתנו הרב אברהם אביש טננבוים היה רבן של בוגרוגקרסטור וסיסקא.
* ר' שמשון נפתלי שפטיץ - רבה של ברטי-אויפאלו.

מתלמידיו היה הרב דוד יהודה רוטנברג רבה של סנפטר (מחבר "תהלה לדוד").

==ספריו==
* [http://hebrewbooks.org/pdfpager.aspx?req=9209&pgnum=1 שערי בינה] – על החיבור "שערי שבועות" שיוחס לרי"ף, וינה ה'תקנ"ב. הסכמות: אביו, הרב מרדכי בנעט, הרב משה מינץ, הרב יצחק הלוי רבה של קראקא, הרב צבי הירש רזאניש רבה של לבוב, ר' שמואל מפשבורסק רבה של פרשבורג, ר' משולם זלמן הכהן מפירט והרב אלעזר הכהן מוואידלסוב.
* [http://hebrewbooks.org/pdfpager.aspx?req=5520&st=משגת&pgnum=1&hilite=308df77f-21ac-4c06-bffb-302996ad6b2e אמרי יואב] - דרשות. בהסכמת ר' יחזקאל שרגא הלברשטאם משיניווא, יצחק יהודה שמלקיש מלבוב, ר' שלמה הלברשטאם מבאבוב, ר' משה גרינוולד מחוסט, ר' משה הלברשטאם מברטפלד, ר' צבי היש וייס מדומבורבה, ר' שרגא צבי טננבוים מטשאטה ור' משה וייס מזבורוב.
* [http://hebrewbooks.org/pdfpager.aspx?req=23802&pgnum=1 מודעא זוטא] - פירוש לספר "מודעא ואונס" לרבי חיים שבתי מסלוניקי. לצד פירושו של אביו "מודעא רבה". לבוב ה'תקנ"ח.
* [http://hebrewbooks.org/pdfpager.aspx?req=8476&pgnum=1 חן טוב] - ז'ובקבה ה'תקס"ה.
* שו"ת אמרי נועם. [http://hebrewbooks.org/pdfpager.aspx?req=615&pgnum=1 חלק א'] על אורח חיים ויורה דעה יצא לאור על ידי נכדו הרב חיים ויטריאל במוקצ'בו ה'תרמ"ה. חלק ב' על אבן העזר יצא לאור בברוקלין ה'תשמ"ה. בספרו מתכתב עם גדולי דורו, בהם אביו, רבי אלעזר לעוו, ר' יהודה אב"ד מאקווא ועוד.

==לקריאה נוספת==
* קהילת צעהלים וחכמיה עמ' 92–101.
* יצחק יוסף כהן, חכמי הונגריה והספרות התורנית בה, מכון ירושלים, ה'תשע"ז, עמ' 227 – 229.

==הערות שוליים==

קטגוריה:רבנים הונגרים
קטגוריה:רבנים פולנים
קטגוריה:מחברי ספרי שו"ת
קטגוריה:מחברי ספרי דרוש
קטגוריה:ראשי ישיבה הונגרים
קטגוריה:אבות בתי דין
קטגוריה:דויטשקרויץ: רבנים
קטגוריה:מטרסבורג: רבנים 
קטגוריה:נפטרים ב-1810
ג'יימס קיילב בוגס

ג'יימס קיילב "קייל" בוגס (באנגלית: James Caleb "Cale" Boggs; 15 במאי 1909 – 26 במרץ 1993) היה פוליטיקאי אמריקאי מהמפלגה הרפובליקנית אשר כיהן שתי קדנציות כמושל דלאוור, שלוש קדנציות בבית הנבחרים של ארצות הברית ושתי קדנציות בסנאט של ארצות הברית כנציג דלאוור.

== ביוגרפיה ==
בוגס נולד ב-15 במאי 1909 בצ'סוולד שבדלאוור. הוא היה בנם אדוארד ג'פרסון ולטי ווהן בוגס. בוגס סיים את לימודיו באוניברסיטת דלאוור ב-1931 וב-1937 סיים ללמוד בבית הספר למשפטים של אוניברסיטת ג'ורג'טאון. ב-1938 הוא התקבל לראשונה לבר משפטים, והחל את התמחותו בחוק ומשפט בדובר.

במהלך מלחמת העולם השנייה, הוא שירת בדיוויזיית השריון השישית של צבא ארצות הברית אשר לחמה בחבל הריין, בנורמנדי, בארדנים ובמרכז אירופה. על שירותו במלחמה עוטר בחמישה כוכבי מערכה, אות לגיון ההצטיינות, מדליית כוכב הארד עליו נוסף אשכול עלי עץ אלון (Oak leaf cluster), ובעיטור נוסף של הכוחות המזוינים של צרפת.

ב-1946 מונה לשופט בית המשפט לענייני משפחה של מחוז ניו קאסל. הוא נבחר לבית הנבחרים של ארצות הברית באותה השנה כאשר הביס את פיליפ א. טריינור הדמוקרטי. הוא זכה בבחירות חוזרות לבית הנבחרים בסך הכל שלוש פעמים, ב-1948 וב-1950. בבית הנבחרים כיהן מ-3 בינואר 1947 עד 3 בינואר 1953.

בוגס נבחר למושל דלאוור ב-1952, לאחר שניצח בבחירות את אלברט קארוול, ונבחר לכהונה נוספת ב-1956. הוא שימש בתפקידו כמושל מ-20 בינואר 1953 עד 30 בדצמבר 1960, לאחר שהתפטר במטרה לקבל עליו את תפקידו כסנאטור אמריקאי. בוגס נבחר אל הסנאט של ארצות הברית ב-1960, לאחר שהביס בבחירות את הסנאטור המכהן ג'וזף אלן פריר הבן ב-1.4 אחוז, והפך לרפובליקני היחיד שהביס סנאטור דמוקרטי מכהן. הוא נבחר בשנית לסנאט ב-1966. הוא כיהן כסנאטור במשך שתי תקופות כהונה בשנים 1961–1973. במהלך כהונתו בסנאט, תמך בוגס בחוק זכויות האזרח מ-1964. בוגס הפסיד בבחירות לתקופת כהונתו השלישית בסנאט לג'ו ביידן, שהיה אז מועצת מחוז ניו קאסל.

בוגס נישא לאליזבת מיור ולהם היו שני ילדים: קייל ג'וניור ומרילו. בני המשפחה היו חברים בכנסייה המתודיסטית. הוא נפטר ב-26 במרץ 1993 בביתו שבווילימנגטון.

==לקריאה נוספת==
<div style="direction: ltr;">
* Sobel, Robert, and John Raimo, eds. [https://archive.org/details/biographicaldire0001sobe/page/242/mode/2up Biographical Directory of the Governors of the United States, 1789–1978, Vol. 1], Westport, Conn.; Meckler Books, 1978, pp. 243-244.
</div>

== קישורים חיצוניים ==

* [https://www.nga.org/governor/james-caleb-boggs/ ג'יימס קיילב בוגס] באתר אגודת המושלים הלאומית 
* 
* [https://politicalgraveyard.com/bio/boggs.html#117.33.87 ג'יימס קיילב בוגס] באתר The Political Graveyard 
* 

קטגוריה:אנשי הכוחות המזוינים של ארצות הברית במלחמת העולם השנייה
קטגוריה:אמריקאים מעוטרי אות לגיון ההצטיינות
קטגוריה:חברי הסנאט של ארצות הברית מדלאוור
קטגוריה:סנאטורים חברי המפלגה הרפובליקנית
קטגוריה:מושלי דלאוור
קטגוריה:מושלי מדינות ארצות הברית מהמפלגה הרפובליקנית
קטגוריה:חברי בית הנבחרים של ארצות הברית מדלאוור
קטגוריה:יושבי ראש אגודת המושלים הלאומית
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:וילמינגטון (דלאוור): אישים
קטגוריה:בוגרי אוניברסיטת דלאוור
קטגוריה:בוגרי בית הספר למשפטים באוניברסיטת ג'ורג'טאון
קטגוריה:עורכי דין אמריקאים במאה ה-20
קטגוריה:אמריקאים שנולדו ב-1909
קטגוריה:אמריקאים שנפטרו ב-1993
אנטואן ולואה-פורטייה

אנטואן ולואה-פורטייה (באנגלית: Antoine Valois-Fortier; נולד ב-13 במרץ 1990) הוא ג'ודוקא קנדי אשר מתחרה בקטגוריית המשקל עד 81 ק"ג.

ולואה-פורטייה התחרה שלוש פעמים במשחקים האולימפיים. בלונדון 2012 הוא זכה במדליית הארד, לאחר שניצח את טרוויס סטיבנס האמריקאי. בריו 2016 סיים במקום השביעי, לאחר שהפסיד בשלב רבע הגמר לחסן חלמורזייב הרוסי שזכה בזהב. באולימפיאדת טוקיו 2020, הוא הודח בשלב שמינית הגמר לאחר הפסד לאלן חובצוב הרוסי.

ולואה-פורטייה מחזיק בשלוש מדליות מאליפויות העולם, מדליית כסף (2014) ושתי מדליות ארד (2015 ו-2019). במשחקים הפאן-אמריקאיים הוא זכה במדליית ארד אחת (2011), ובאליפויות הפאן-אמריקאיות הוא מחזיק בשמונה מדליות, שלוש מדליות זהב (2016, 2018 ו-2019), שלוש מדליות כסף (2012, 2013 ו-2014) ושתי מדליות ארד (2011 ו-2015).

במהלך הקריירה זכה ולואה-פורטייה במדליות רבות בטורנירים מהסבב העולמי, וביניהן מדליות מגראנד סלאם פריז וגראנד סלאם אבו דאבי.

==הישגים בטורנירים בסבב העולמי==
{|class=wikitable
|- align=center
!| שנה !!| טורניר !!| מקום !!| קטגוריית משקל
|- align=center
|2010
| IJF World Cup Apia || bgcolor="silver" align="center" | 2 || עד 81 ק"ג
|- align=center
|2011
| PJC World Cup Purto La Cruz || bgcolor="silver" align="center" | 2 || עד 81 ק"ג
|- align=center
|2012
| World Cup Oberwart || bgcolor="silver" align="center" | 2 || עד 81 ק"ג
|- align=center
|2013
| European Open Budapest || bgcolor="cc9966" align="center" | 3 || עד 81 ק"ג
|- align=center
|2014
| European Open Oberwart || bgcolor="silver" align="center" | 2 || עד 81 ק"ג
|- align=center
|2014
| Grand Slam Paris || align="center" | 5 || עד 81 ק"ג
|- align=center
|2014
| Grand Slam Baku || bgcolor="cc9966" align="center" | 3 || עד 81 ק"ג
|- align=center
|2014
| Grand Slam Tyumen || bgcolor="cc9966" align="center" | 3 || עד 81 ק"ג
|- align=center
|2014
| Grand Slam Abu Dhabi || bgcolor="silver" align="center" | 2 || עד 81 ק"ג
|- align=center
|2015
| Grand Slam Tyumen || bgcolor="silver" align="center" | 2 || עד 81 ק"ג
|- align=center
|2015
| Grand Prix Ulaanbaatar || bgcolor="gold" align="center" | 1 || עד 81 ק"ג
|- align=center
|2017
| Grand Prix Hohhot || bgcolor="gold" align="center" | 1 || עד 81 ק"ג
|- align=center
|2017
| Asian Open Taipei || bgcolor="gold" align="center" | 1 || עד 81 ק"ג
|- align=center
|2018
| European Open Sofia || bgcolor="silver" align="center" | 2 || עד 81 ק"ג
|- align=center
|2019
| Grand Prix Montreal || bgcolor="silver" align="center" | 2 || עד 81 ק"ג
|- align=center
|2020
| Grand Slam Paris || bgcolor="cc9966" align="center" | 3 || עד 81 ק"ג
|- align=center
|2020
| Grand Slam Budapest || bgcolor="silver" align="center" | 2 || עד 81 ק"ג
|}

==קישורים חיצוניים==

==הערות שוליים==

קטגוריה:ספורטאים קנדים
קטגוריה:ג'ודוקא באולימפיאדת לונדון (2012)
קטגוריה:ג'ודוקא באולימפיאדת ריו דה ז'ניירו (2016)
קטגוריה:ג'ודוקא באולימפיאדת טוקיו (2020)
קטגוריה:קנדים שנולדו ב-1990
ננאד מרקוביץ'

ננאד (ננו) מרקוביץ' זוריץ (נולד ב-6 ביוני 1968) הוא כדורסלן עבר בוסני ומאמן כדורסל בהווה. הוא שיחק בעמד הגארד וגובהו 1.96 מטר.

==קריירה כשחקן==
מרקוביץ' נולד בעיר דובוי שבבוסניה. גדל במחלקת הנוער של בוסנה סרייבו ומשם עלה לקבוצה הבוגרת של המועדון. בעקבות הצטיינותו זומן לנבחרת יוגוסלביה בכדורסל. לפני אליפות העולם בכדורסל 1990, שבה זכתה יוגוסלביה, נופה מרקוביץ' מסגל הנבחרת.

מרקוביץ' יצא לשחק מחוץ למדינתו. בשנת 1992–1993 הוא שיחק בסטפנל טרייסטה, ששיחקה אז בליגת העל האיטלקית בכדורסל באיטליה. במהלך העונה עבר לליירה מספרד.

בעונת 1993/1994 בליגה הלאומית בכדורסל שיחק בהפועל תל אביב הישראלית. הוא החליף את רדנקו דובראש, והגיע עם הקבוצה לגמר גביע המדינה בכדורסל ולגמר הפלייאוף, ובשניהם היא הפסידה בדרבי של תל אביב ליריבה העירונית מכבי תל אביב.

בעונת 1994–1995 עבר לחובנטוד בדלונה שהייתה אז קבוצת צמרת בספרד. במהלך העונה עבר לשחק בליגה השווייצרית.

בשנת 1995 חזר להפועל תל אביב. במשחקה נגד הפועל צפת קלע 40 נקודות, ובתום העונה נאלץ לעבור להפועל אילת בשל קשייה הכלכליים של הקבוצה מתל אביב.

בשנים 1996–1999 שיחק בלימוז' מהליגה הצרפתית. בעת ששיחק בצרפת זכה להשתתף במשחק האולסטאר של הליגה ולנצח בתחרות הקליעות לשלוש במסגרת האירוע.

בשנים שאחרי כן שיחק עונה אחת בולנסיה ועונה באסטודיאנטס מדריד מספרד, ולאחר מכן שיחק ביוון בקבוצות פאניוניוס היוונית ואולימפיאקוס ומורסיה מספרד.

בעונת 2003–2004 שב לפאניוניוס ובעונה שאחרי שב לקבוצת נעוריו בוסנה סרייבו. בשנת 2005 זכה עמה בגביע הבוסני, ופרש ממשחק בשנת 2006 בתום שתי עונות בקבוצה.

מרקוביץ' שיחק בנבחרת בוסניה, שהוקמה לאחר שבוסניה קיבלה את עצמאותה.

==קריירת אימון==

לאחר פרישתו ממשחק מרקוביץ' מונה לתפקיד מאמן נבחרת בוסניה. בשנת 2007 מונה למאמן בוסניה סארייבו אך התפטר לאחר מכן. באוקטובר 2007 מונה למאמן פניוניוס היוונית והוביל אותה להשתתפות למקום השלישי בליגה היוונית ולהעפלה ליורוליג. חוזהו בקבוצה לא חודש והוא הוחלף בתום העונה לאחר עונה בה לא אימן, הוא שב ב-2009 לעמדת מאמן פאניוניוס למשך עונה אחת. כעבור עונה עבר לאמן את קבוצת קאוד מהעיר דרמה מיוון, שנאבקה על הישארותה בליגה. משנת 2014 מאמן מרקוביץ קבוצות מהליגה הטורקית. הוא אימן שנתיים בטרבזונספור, עונה בפינאר קרשיאקה, וב-2017 מונה למאמן טנריף מספרד. בתחילת העונה הוא זכה עם הקבוצה בגביע הבין יבשתי, אך בשל שרשרת הפסדים בהמשך פוטר מתפקידו. מאז פיטוריו מטנריף הוא מאמן את גזיאנטפ בסקטבול הטורקית.

==קישורים חיצוניים==

* 

==הערות שוליים==

קטגוריה:כדורסלנים בוסנים
קטגוריה:כדורסלני בוסנה סרייבו
קטגוריה:כדורסלני לימוז'
קטגוריה:כדורסלני חובנטוד בדאלונה
קטגוריה:כדורסלני הפועל תל אביב
קטגוריה:כדורסלני הפועל אילת
קטגוריה:כדורסלני ולנסיה
קטגוריה:כדורסלני אסטודיאנטס מדריד
קטגוריה:כדורסלני פאניוניוס
קטגוריה:כדורסלני אולימפיאקוס
קטגוריה:ילידי 1968
ג'סיקה גרליק

ג'סיקה ג'ולי אן גרליק (באנגלית: Jessica Julie Anne Garlick; נולדה בשנת 1981) היא זמרת ולשית.

==ביוגרפיה==
גרליק נולדה בשנת 1981 בעיר דרבי שבאנגליה, בריטניה.

מגיל 16 החלה להופיע בטלוויזיה. היא זכתה בין היתר בתוכנית הכישרונות הצעירים "Star for a Night", ששודרה בטלוויזיה הוולשית.

בשנת 2001 התמודדה בעונה הראשונה של התוכנית "פופ איידול", עליה מבוסס הפורמט של אמריקן איידול.

ב-2002 הוזמנה על ידי ה-BBC להשתתף בתחרות "שיר עבור אירופה" להתמודדות על ייצוג בריטניה בתחרות האירוויזיון, הקהל בחר בה מבין המתמודדים בתחרות עם השיר "Come Back".

באירוויזיון 2002 בטאלין הגיעה למקום השלישי. היה זה המקום הגבוה ביותר של בריטניה בתחרות במהלך העשור הראשון של המאה ה-21.

בתחרות "שחר עבור אירופה" לשנת 2003 הציגה את הניקוד של ויילס.

בשנת 2009 הוציאה את הסינגל "Hard Not to Fall".

==קישורים חיצוניים==

* [https://www.bbc.co.uk/music/artists/eb119cb8-2c7b-4ef3-a81f-3078d6baa862 Jessica Garlick], באתר ה-BBC 

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:זמרות ולשיות
קטגוריה:נציגי הממלכה המאוחדת באירוויזיון
קטגוריה:משתתפי אירוויזיון 2002
קטגוריה:בריטיות שנולדו ב-1981
קטגוריה:בריטים שנולדו ב-1981
סנדרין פרנסואה

סנדרין פרנסואה (בצרפתית: Sandrine François; נולדה בדצמבר 1980) היא זמרת צרפתייה.

==ביוגרפיה==
פרנסואה נולדה בדצמבר 1980 בפריז בירת צרפת. היא התגלתה כאשר שרה בפאב, והוזמנה להופיע בתוכניתה של מגישת הטלוויזיה מיריי דימה . הופעתה הובילה לחתימת חוזה עם חברת הקלטות.

ב-2002 נבחרה על ידי הטלוויזיה הצרפתית לייצג את צרפת באירוויזיון. נכתב עבורה השיר "Il faut du temps", שבין כותביו נמנה גם פטריק ברואל. בגמר אירוויזיון 2002 הגיע השיר למקום ה-5 עם 104 נקודות.

היא גם הייתה הזוכה הראשונה של פרסי מרסל בזנסון בקטגוריית פרס התקשורת. הצלחתה בתחרות הובילה אותה להקלטת אלבומה "'Et Si Le Monde...'".

באירוויזיון 2003 שימשה כמגישת תוצאות הניקוד של צרפת.

שירה "Je prie le ciel" הופיע מספר פעמים בפסקול של אופרת הסבון המצליחה "Sous le soleil", ששודרה בערוץ TF1.

ב-2007 השתתפה בהפקת אלבומה של הזמרת סלין דיון "D'elles".

==קישורים חיצוניים==

==הערות שוליים==

קטגוריה:זמרות צרפתיות
קטגוריה:נציגי צרפת באירוויזיון
קטגוריה:משתתפי אירוויזיון 2002
קטגוריה:צרפתיות שנולדו ב-1980
אלפין A110-50

אלפין A110-50 (בצרפתית: Alpine A110-50, קרויה גם: "רנו אלפין ZAR") היא מכונית קונספט, בתצורת מכונית מרוץ אשר הוצגה בשנת 2012 על ידי יצרנית הרכב הצרפתית רנו, לאחר שהשתלטה על Alpine automobile .

דגם ה-"אלפין A110-50" יוצר לציון 50 שנה לדגם אלפין A110 אשר יוצר בשנת 1962.

=="אלפין A110-50"==

* מכונית מרוץ.
* 2 דלתות.
* הדגם בנוי מסיבי פחמן מחוזק פולימר "Carbon fiber reinforced polymer" .
* חלוקת המשקל של הדגם היא 47.8% מלפנים ו -52.2% nאחור.
* יחס כוח / משקל - 1 טון ל-456 כ"ס.
* הגה - כולל מסך צבעוני.
* מנוע אחורי מרכזי - 3.5 ליטר.
* מנוע הנעה אחורית.
* הגוף האווירודינמי של הדגם עוצב באמצעות תהליך הנקרא "דינמיקה נוזל חישובית" ("Computational fluid dynamics" ).
* צבע: כחול.

== תמונות ==
<gallery mode="packed" heights="120">
קובץ:Alpine 2012 (7490546326).jpg | "אלפין A110-50" 
קובץ:Festival automobile international 2013 - Concept Renault Alpine A110 50 - 013.jpg | "אלפין A110-50" 
</gallery>

==ראו גם==
* אלפין A108

== קישורים חיצוניים ==

* 
* 

==הערות שוליים==

קטגוריה:מכוניות קונספט
קטגוריה:מכוניות מרוץ
קטגוריה:דגמי מכוניות שהושקו ב-2012
קטגוריה:מכוניות צרפתיות
קטגוריה:מכוניות עשויות סיבי פחמן
קטגוריה:מכוניות מנוע מרכזי
A110-50
רוקמת התחרה

רוקמת התחרה (בצרפתית: La Dentellière) הוא סרט דרמה צרפתי משנת 1977 עם איזבל הופר ואיב בניטון בתפקידים הראשיים.

התסריט מבוסס על הרומן "רוקמת התחרה" משנת 1974 של פסקל ליינה , שזיכה אותה בפרס גונקור.

הסרט הופץ בישראל על ידי גלפנדפילם.

==תקציר העלילה==
ביאטריס (איזבל הופר) היא בחורה צעירה ופשוטה הגרה עם אמה בפריז ועובדת כמתלמדת במספרת נשים. היא ביישנית ומופנמת ואין לה חברים פרט לספרית מרילן (פלורנס ג'ורג'טי), המבוגרת ממנה ובעלת ניסיון עשיר עם גברים.

לאחר שהגבר האחרון של מרילן נוטש אותה, היא מחליטה לנסוע לחופשה עם ביאטריס בעיירת החוף קאבורג בנורמנדי. שתיהן משתעממות בעיירה המנומנת. הן יוצאות לדיסקוטק. מרילן רוקדת שם, אך ביאטריס יושבת ולא נענית להזמנות גברים לריקוד. מרילן מתאהבת בגבר אמריקאי, עוברת לגור אתו ומשאירה את ביאטריס לבדה במלון.

ביאטריס משוטטת לבדה ופוגשת סטודנט צעיר לספרות בשם פרנסואה (איב בניטון). הוא אינטליגנט, נאה, ממשפחה עשירה, והוא מוקסם מהפשטות של ביאטריס. למרות הבדלי ההשכלה ביניהם הרומן מתהדק והם עוברים לגור ביחד בדירה קטנה בפריז ושם ממשיך פרנסואה בלימודיו וביאטריס במספרה, למרות שפרנסואה מעדיף שתלמד ותמצה את עצמה בעיסוק מכובד יותר.

פרנסואה מציג אותה להוריו. כאשר חבריו באים לבקר, השיחה עוסקת בבעיות פילוסופיות, וביאטריס יושבת בצד מנותקת. היא אינה מסוגלת להשתלב בעולמו האינטלקטואלי של בעלה. פרנסואה לומד לבחינות בעוד שביאטרים מגהצת ו"מפריעה" לו. לבסוף מחליט פרנסואה להיפרד וביאטריס מקבלה זאת בהכנעה.

היא חוזרת לגור עם אמה, נכנסת לדיכאון עמוק ומפסיקה לאכול. לבסוף היא מתעלפת ברחוב ונלקחת לאשפוז במוסד למחלות נפש. פרנסואה, אכול רגשות חרטה מבקר אותה בבית חולים ומוצא אותה מנותקת בתוך עולמה הפנימי. היא סורגת עם פנים קפואות כמו בציור רוקמת התחרה של ורמיר.

==פרסים==
*איזבל הופר זכתה בפרס באפט"א לשחקן חדש ומבטיח ביותר. היא זכתה גם בפרס דוד די דונטלו לשחקנית הזרה הטובה ביותר.
*קלוד גורטה היה מועמד לפרס דקל הזהב.
* הסרט היה מועמד לשלושה פרסי סזאר - השחקנית הטובה ביותר (איזבל הופר), שחקנית המשנה הטובה ביותר (פלורנס ג'ורג'טי) והסרט הטוב ביותר.

==קישורים חיצוניים==

* [https://www.youtube.com/watch?v=I80VB8O_7B8&t=65s קדימון לסרט רוקמת התחרה], באתר יוטיוב
* 
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:סרטי 1977
קטגוריה:סרטים צרפתיים
קטגוריה:סרטים בצרפתית
קטגוריה:סרטים מבוססי ספרים
קטגוריה:סרטי דרמה צרפתיים
ציסטה בברך על שם בייקר

תמונת אולטראסאונד של ציסטה בברך על שם בייקר
ציור סכמטי של הציסטה בברך על שם בייקר
ציסטה על שם בייקר (באנגלית: Baker's Cyst) או ציסטה פופליטאלית היא סוג של נוזל המצטבר מאחורי הברך. 

גורמי סיכון כוללים בעיות אחרות של הברך כמו דלקת מפרקים ניוונית, קרע במיניסקוס או דלקת מפרקים שיגרונית.

הציסטה נוצרת אצל כ-20% מהאנשים, בדרך כלל בגילאים 35–70. הציסטה נקראת על שם המנתח שתיאר אותה לראשונה, ויליאם מורנט בייקר (1838–1896).

==סימנים ותסמינים==
בדרך כלל אין תסמינים לציסטה זו<ref></ref>. אם תסמינים אכן מופיעים הם יכללו לרוב התנפחות וכאב מאחורי הברך, נוקשות, כאב או השמעת קולות נקישה תוך כדי הנעת המפרק.

אם הציסטה מתפוצצת, הכאב עלול להתגבר, ותיתכן התנפחות של השוק. התפוצצות הציסטה עלולה לגרום גם לחבלות מתחת למדור הקדמי של השוק (סימן סהר). במקרים נדירים המצב יכול להתלוות עם תסמונות מחלקת תיירים, נוירופתיה פריפרית, איסכמיה או תסמונת המדור.

==גורמים==
בקרב מבוגרים, ציסטה בברך על שם בייקר בדרך כלל "מתעוררת" מכל סוג של דלקת מפרקים או קרע של הסחוס. בילדים, ציסטה על שם בייקר אינה מצביעה על דלקת מפרקים. הציסטה מתפתחת בין הגידים של הראש המדיאלי של שריר הסובך (ידוע גם כשריר התאומים) והשריר החצי קרומי. הם נמצאים מאחור למפרק הברך.

השק הסינוביאלי של מפרק הברך יכול, תחת נסיבות מסוימות, לייצר בליטה אחורית לתוך המרווח הפופליטאלי (המרווח מאחורי הברך). כאשר הבליטה הזו נעשית מספיק גדולה, היא נעשית מוחשית וציסטית. רב הציסטות על שם בייקר נותרות בקשר ישיר עם החלל הסינוביאלי של הברך, אך לפעמים, הציסטה החדשה מתנתקת. ציסטה על שם בייקר יכולה להתפוצץ ולייצר כאב אקוטי מאחורי הברך ובשוק והתנפחות של שרירי השוק.

==אבחנה==
לרוב יאובחן המצב בבדיקה גופנית במהלכה יעריך הרופא את מצב מפרק הברך. הרופא יברר האם המטופל סובל מדלקות מפרקים שעלולות לגרום להתפתחות מצב זה.
ציסטת בייקר ב MRI אקסיאלי
לעיתים תידרשנה בדיקות נוספות על מנת לאשר את האבחנה. אלו עשויות לכלול סריקת אולטרה סאונד של מפרק הברך או בדיקת דימות בתהודה מגנטית של הברך (MRI).
==טיפול==
ציסטת בייקר בMRI, חתך סגיטלי
הגישה הטיפולית תלויה בגודל הציסטה ובסימפטומים הנלווים להימצאותה: אם מדובר בציסטה קטנה יחסית שגורמת לכאב מינימלי ללא הפרעה משמעותית בתנועה, הטיפול המומלץ הוא טיפול פיזיותרפי תמיכתי או הזרקת סטרואידים. אם מדובר בציסטה גדולה המלווה בהפרעה משמעותית לתנועה או בכאב עז, מומלץ לטפל בגישה הניתוחית. ניתן להקל על הכאב הנגרם עקב המצב באמצעות קירור המקום, נטילת משככי כאבים ושימוש בחבישה מתאימה.

==קישורים חיצוניים==

*[https://patient.info/doctor/bakers-cyst-pro ציסטה בברך על שם בייקר] ב-PATIENT 

*[https://www.mayoclinic.org/diseases-conditions/bakers-cyst/symptoms-causes/syc-20369950 ציסטה בברך על שם בייקר] ב-MAYO CLINIC 

*[https://www.nhs.uk/conditions/bakers-cyst/ ציסטה בברך על שם בייקר] ב-NHS 

*[https://www.webmd.com/arthritis/what-is-bakers-cysts#1 ציסטה בברך על שם בייקר] ב-WEB MD 
*[https://www.ncbi.nlm.nih.gov/pmc/articles/PMC4481672/ ציסטה בברך על שם בייקר] ב-NCBI - NIH 
*[https://my.clevelandclinic.org/health/diseases/15183-bakers-cyst/management-and-treatment Baker's Cyst: Management and Treatment] 
*[https://www.everydayhealth.com/knee-pain/bakers-cyst.aspx Baker's Cyst: A Common Type of Knee Pain] 

==הערות שוליים==

קטגוריה:מחלות מערכת השריר-שלד ורקמות חיבור
קטגוריה:ברך
חומצה קרוטית

חומצה קרוטית (באנגלית: Cerotic acid) היא חומצת שומן רוויה. בטמפרטורת החדר החומר הוא מוצק גבישי לבן. זוהי חומצה קרבוקסילית שלה שרשרת בת 26 פחמנים נוסחתה: C<sub>26</sub>H<sub>52</sub>O<sub>2</sub> או CH<sub>3</sub>(CH<sub>2</sub>)<sub>24</sub>COOH, החומצה הקרוטית שייכת לקבוצת חומצות השומן הארוכות המיוצרות ברשתית התוך-פלזמית בתא. הצטברות חומצה קרוטית בגוף מתרחשת בחולי אדרנולויקודיסטרופיה. החומצה היא מרכיב חשוב בדונג דבורים ובווקס קרנוּבָּה מקור השם במילה הלטינית Cire -דונג. 

==קישורים חיצוניים==

קטגוריה:חומצות שומן
ג'אנג סונג-הו

ג'אנג סונג-הו (בקוריאנית: 장성호; נולד ב-12 בינואר 1978) הוא ג'ודוקא עבר דרום קוריאני אשר התחרה בקטגוריית המשקל עד 100 ק"ג.

ג'אנג התחרה שלוש פעמים במשחקים האולימפיים. בסידני 2000 הוא הודח בסיבוב הראשון, באתונה 2004 הוא זכה במדליית הכסף, ובבייג'ינג 2008 הוא סיים במקום השביעי לאחר שהודח בשלב רבע הגמר.

ג'אנג מחזיק בשתי מדליות מאליפויות העולם, מדליית כסף (1999) ומדליית ארד (2001). במשחקי אסיה הוא זכה בשתי מדליות, מדליית זהב (2006) ומדליית כסף (2002). באליפויות אסיה ג'אנג מחזיק בשש מדליות. שתי מדליות זהב, (1999, 2005), שלוש מדליות כסף (2003, 2004 ו-2008) ומדליית ארד (1999).

במהלך הקריירה זכה ג'אנג במדליות רבות בתחרויות מהסבב העולמי, וביניהן מדליות בטורנירי טוקיו ופריז היוקרתיים.

==הישגים בטורנירים בסבב העולמי==
{|class=wikitable
|- align=center
!| שנה !!| טורניר !!| מקום !!| קטגוריית משקל
|- align=center
|1999
| Tournoi de Paris || bgcolor="silver" align="center" | 2 || עד 100 ק"ג
|- align=center
|1999
| Sungkop Tournament Seoul || bgcolor="silver" align="center" | 2 || עד 100 ק"ג
|- align=center
|1999
| ASKO World Tournament Leonding || bgcolor="cc9966" align="center" | 3 || עד 100 ק"ג
|- align=center
|1999
| World Masters Munich || bgcolor="cc9966" align="center" | 3 || עד 100 ק"ג
|- align=center
|2000
| Grand Prix Austria 2000 Leonding || bgcolor="cc9966" align="center" | 3 || עד 100 ק"ג
|- align=center
|2000
| World Masters Munich || bgcolor="gold" align="center" | 1 || עד 100 ק"ג
|- align=center
|2001
| Korea Open Jeju || bgcolor="gold" align="center" | 1 || עד 100 ק"ג
|- align=center
|2002
| Super A-Tournament Tournoi de Paris || align="center" | 5 || עד 100 ק"ג
|- align=center
|2002
| A-Tournament Leonding || bgcolor="gold" align="center" | 1 || עד 100 ק"ג
|- align=center
|2003
| Jigoro Kano Cup Tokyo || align="center" | 5 || עד 100 ק"ג
|- align=center
|2003
| Korea Open Jeju || bgcolor="silver" align="center" | 2 || עד 100 ק"ג
|- align=center
|2004
| Korea Open Jeju || bgcolor="silver" align="center" | 2 || עד 100 ק"ג
|- align=center
|2004
| Super A-Tournament Moscow || bgcolor="cc9966" align="center" | 3 || עד 100 ק"ג
|- align=center
|2005
| Chinese Open Qingdao || bgcolor="cc9966" align="center" | 3 || עד 100 ק"ג
|- align=center
|2005
| Kracup Korea Open Jeju || bgcolor="cc9966" align="center" | 3 || עד 100 ק"ג
|- align=center
|2006
| Jigoro Kano Cup Tokyo || bgcolor="cc9966" align="center" | 3 || עד 100 ק"ג
|}

==קישורים חיצוניים==

==הערות שוליים==

קטגוריה:ג'ודוקא דרום קוריאנים
קטגוריה:ג'ודוקא באולימפיאדת אתונה (2004)
קטגוריה:ג'ודוקא באולימפיאדת בייג'ינג (2008)
קטגוריה:דרום קוריאנים שנולדו ב-1978
קטגוריה:ג'ודוקא באולימפיאדת סידני (2000)
רומן הונטיוק

רומן הונטיוק (באוקראינית: Роман Гонтюк; נולד ב-2 בפברואר 1984) הוא ג'ודוקא אוקראיני אשר מתחרה בקטגוריית המשקל עד 81 ק"ג.
== קריירה ==
הונטיוק התחרה שלוש פעמים במשחקים האולימפיים. באתונה 2004 הוא זכה במדליית הכסף, לאחר שהגיע עד שלב הגמר והפסיד לאיליאס איליאדיס היווני. בבייג'ינג 2008 הוא זכה במדליית הארד, לאחר שהפסיד בחצי הגמר לאולה בישוף הגרמני, וניצח בקרב על הארד את דמדינסורנגין ניאמקו המונגולי. בלונדון 2012 הוא הודח בסיבוב הראשון, לאחר הפסד לטיאגו קמילו הברזילאי.

הונטיוק מחזיק במדליית הארד מאליפות העולם 2005 שנערכה בקהיר, מצרים. ברבע הגמר הוא ניצח את טיאגו קמילו הברזילאי. בחצי הגמר הפסיד לגיום אלמונט ההולנדי, ונשר לקרב על הארד, בו גבר על קים מין-קיו הדרום קוריאני.

במהלך הקריירה זכה הונטיוק במדליות רבות בטורנירים מהסבב העולמי, וביניהן מדליית זהב בגביע העולם בבאקו ומדליית כסף בגראנד סלאם פריז היוקרתי.

==קישורים חיצוניים==

==הערות שוליים==

קטגוריה:ג'ודוקא אוקראינים
קטגוריה:ג'ודוקא באולימפיאדת אתונה (2004)
קטגוריה:ג'ודוקא באולימפיאדת בייג'ינג (2008)
קטגוריה:ג'ודוקא באולימפיאדת לונדון (2012)
קטגוריה:אוקראינים שנולדו ב-1984
יחסי בחריין–הודו

יחסי בחריין–הודו (בערבית: علاقات بحرينية هندية, בהינדי: बहरीन–भारत सम्बन्ध, באנגלית: Bahrain–India relations) הם היחסים הבילטרליים בין ממלכת בחריין ובין הרפובליקה של הודו.

==רקע==
בחריין והודו כוננו יחסים דיפלומטיים ב-12 באוקטובר 1971.
הודו היא בעלת ברית קרובה של בחריין. לדברי פקידים הודיים, פקידי בחריין הם בין התומכים הבולטים ביותר של הודו באשר למועמדותה במושב קבוע במועצת הביטחון של האו"ם. פקידים בבחריין קראו להודו למלא תפקיד גדול יותר בעניינים בינלאומיים, כגון מעורבותה בתוכנית הגרעין האיראנית, כאשר נסיך בחריין ביקש מהודו שתמלא תפקיד בפתרון המשבר.

יחסים בין שתי המדינות מתוארכים כמה דורות אחורה. דמויות בולטות מבחריין נודעו בשל קשריהן עם הודו, כמו המשורר איברהים אל-עריצ' אשר נולד וגדל בבומביי ושני התאולוגים מהמאה ה-17 – שיח' צלאח אל-קרזקאני ושיח' ג'אפר בן כמאל א-דין שהיו דמויות משפיעות במיוחד בממלכת גולקונדה ובהתפתחות החשיבה השיעית בתת-היבשת ההודית.

==קישורים חיצוניים==
הסכם קיל

הסכם קיל (בנורווגית: kieltraktaten) או שְלום קיל (בנורווגית ובשוודית: Kielfreden או freden i Kiel) היה הסכם שלום, שנחתם בין הממלכה המאוחדת וממלכת שוודיה לבין דנמרק-נורווגיה, ב-14 בינואר 1814. ההסכם נועד לכלות ולסיים את ההתנגשויות בין שני הצדדים במלחמות הנפוליאוניות, בהן בריטניה ושוודיה היו חלק מהקואליציה האנטי-צרפתית השישית, ואילו דנמרק-נורווגיה הייתה שותפה לנפוליאון. הסכם זה הוביל לאיחוד השוודי נורווגי.

==רקע==
בראשית מלחמות נפוליאון, ניסו דנמרק-נורווגיה וממלכת שוודיה לנקוט עמדה נייטרלית, אך עד מהרה היו מעורבות בזירת הלחימה. בשנת 1805 כרת גוסטב הרביעי אדולף, מלך שוודיה ברית עם הממלכה המאוחדת של בריטניה הגדולה ואירלנד והאימפריה הרוסית ויחד הכריזו מלחמה נגד צרפת הנפוליאונית. בריטניה אשר הכריזה מלחמה על נפוליאון ב-1803 שילמה סובסידיות לשוודיה. טרם הורה לצבאו לנסוג מפרובינציית פומרניה בשוודיה, ניהל גוסטב הרביעי אדולף משא ומתן שיוביל להסכמה מצד פרוסיה שלא תתקוף אותה. דנמרק נשארה נייטרלית.

==קישורים חיצוניים==

* 

קיל
קיל
קיל
קיל
קטגוריה:1814
רוג'ר בראון

רוג'ר ויליאם בראון (באנגלית: Roger William Brown; 22 במאי 1942 – 4 במרץ 1997) היה כדורסלן אמריקאי, אשר שיחק בליגת ה-ABA בין השנים 1967–1975. לאורך הקריירה זכה ב-3 אליפויות ה-ABA, השתתף 4 פעמים במשחק האולסטאר, ורשם ממוצעים כוללים של 17.4 נקודות, 6.2 ריבאונדים ו-3.8 אסיסטים למשחק.

בשנת 1997 נבחר לאחד מ-35 חברי "קבוצת כל הזמנים של ה-ABA", כאחד משבעת השחקנים היחידים שנבחרו אליה פה אחד. בשנת 2013 הוצג בהיכל התהילה של הכדורסל.

==ביוגרפיה==
בראון נולד ברובע ברוקלין שבעיר ניו יורק. לאחר לימודיו התיכוניים החל ללמוד באוניברסיטת דייטון, אך לא הורשה לשחק בקבוצת הכדורסל שלה בשל מעורבותו בסקנדל מכירת משחקים שנחשף ב-1960; בראון עצמו לא הואשם במכירת המשחקים, אך קשריו לאחראי על הסקנדל – שחקן העבר ג'ק מולינאס – הביאו להשעייתו מליגת המכללות והחרמתו על ידי ליגת ה-NBA.

בסיום לימודיו באוניברסיטת דייטון שיחק במספר ליגות חובבים בעיר דייטון, עד הקמת ליגת ה-ABA בשנת 1967, אז חתם בקבוצת אינדיאנה פייסרס. בראון היה השחקן הראשון שחתם בקבוצה בעת הקמתה, בגיל 25. ב-7 העונות הבאות שיחק בראון עבור הפייסרס, ובעונת 1974/1975, האחרונה שלו בקריירה, עבר מממפיס סאונדס ליוטה סטארס, ולקראת הפלייאוף חזר לאינדיאנה. בתקופתו בפייסרס שיתף פעולה עם חברי היכל התהילה לעתיד מל דניאלס, ג'ורג' מקגיניס וגאס ג'ונסון, וזכה עמם ב-3 אליפויות ABA. כמו כן נבחר בראון 3 פעמים לאחת מחמישיות העונה, והשתתף 4 פעמים במשחק האולסטאר.

בראון ממוקם במקום השישי בתולדות ה-ABA בדקות משחק (21,454), במקום השביעי במספר שלשות (312) ובמקום העשירי במספר נקודות (10,498) ואסיסטים (2,315) בעונה הסדירה. כמו כן מוביל בראון את כל השחקנים בתולדות פלייאוף ה-ABA במספר משחקים (110) ונקודות (2,060), ומדורג שני במספר דקות (4,030), במקום השלישי במספר אסיסטים (405) ושלשות (68), ובמקום הרביעי בריבאונדים (705).

בנובמבר 1985 הופרשה גופייתו עם המספר "35" לתקרת אולמה של אינדיאנה פייסרס, יחד עם חבריו לקבוצה דניאלס ומקגיניס.

לאחר פרישתו ממשחק יצג את המפלגה הרפובליקנית במועצת העיר אינדיאנפוליס. בשנת 1996 אובחן כסובל מסרטן המעי הגס, וכשנה לאחר מכן נפטר בראון, בגיל 54.

==קישורים חיצוניים==

* 

==הערות שוליים==

קטגוריה:ניו יורק: אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אינדיאנה פייסרס
קטגוריה:כדורסלנים ב-NBA שגופייתם הופרשה
קטגוריה:היכל התהילה של הכדורסל: כדורסלנים
קטגוריה:כדורסלני ליגת ה-ABA
קטגוריה:בוגרי אוניברסיטת דייטון
קטגוריה:מדינת ניו יורק: כדורסלנים
קטגוריה:אמריקאים שנולדו ב-1942
קטגוריה:אמריקאים שנפטרו ב-1997
אנדרטת השואה במיאמי ביץ'

אנדרטת השואה של מיאמי ביץ היא אנדרטה לזכר קורבנות השואה, הניצבת במיאמי ביץ' שבפלורידה. האנדרטה נבנתה על ידי ועדה של ניצולי שואה ב-1984, שנוסדה רשמית ב-1985 כ-"[http://www.thmc.org/ Holocaust Memorial Committee]", ארגון ללא מטרות רווח.

האנדרטה תוכננה על ידי קנת' טרייסטר, ונבנתה על מגרש שהוקצה על ידי עיריית מיאמי ביץ' שניצב ברחוב Meridian Avenue ו- Dade Boulevard.את האנדרטה בנה הקבלן הישראלי יהודה מזרחי ומשך הבניה לקח מספר שנים. האבנים שמהם בנויה האנדרטה יוצרו במפעל האבן של יהודה מזרחי בירושלים. כל האבנים נארזו ונשלחו מישראל בקונטנריים למיאמי ביץ. צוות של עובדים ישראלים ופלסטינים הגיע מישראל לבנות את הפרויקט במיאמי ביץ בניהולו של יהודה מזרחי.

== תיאור ==
האנדרטה מורכבת ממספר אלמנטים. המרכזי שביניהם, הוא פסל ברונזה בגובה 13 מטר בשם "פסל האהבה והיסורים" ("The Sculpture of Love and Anguish"), העומד על אי עגול בתוך בריכת מים. הפסל מציג זרוע עם כף יד פתוחה. הזרוע עשויה מכ-100 דמויות של אנשים, חלקם מקובצים כמשפחה. הזרוע נושאת מספר אסיר, ייצוג לסימוני המספר שקיעקעו הנאצים על האסירים במחנות הריכוז.

באולם הכניסה של האנדרטה נמצא פסל של אם מתאבלת ושני ילדים שנצמדים אליה.

החלל הבא הוא כיפת ההתבוננות, המוביל לפרוזדור אבן צר. על קירות המנהרה כתובים שמותיהם של מחנות הריכוז הנאצים. הפרוזדור נפתח אל פסל הברונזה הגדול, שמסביבו קיר גרניט שחור עליו כתובים שמותיהם של קורבנות שואה.

== גלריה ==
<gallery>
File:Miami Beach - South Beach Monuments - Holocaust Memorial 01.jpg
File:Miami Beach - South Beach Monuments - Holocaust Memorial 02.jpg
File:Miami Beach - South Beach Monuments - Holocaust Memorial 03.jpg
File:Miami Beach - South Beach Monuments - Holocaust Memorial 04.jpg
File:Miami Beach - South Beach Monuments - Holocaust Memorial 05.jpg
File:Miami Beach - South Beach Monuments - Holocaust Memorial 06.jpg
File:Miami Beach - South Beach Monuments - Holocaust Memorial 07.jpg
File:Miami Beach - South Beach Monuments - Holocaust Memorial 08.jpg
File:Miami Beach - South Beach Monuments - Holocaust Memorial 09.jpg
File:Miami Beach - South Beach Monuments - Holocaust Memorial 10.jpg
File:Miami Beach - South Beach Monuments - Holocaust Memorial 11.jpg
File:Miami Beach - South Beach Monuments - Holocaust Memorial 12.jpg
File:Miami Beach - South Beach Monuments - Holocaust Memorial 13.jpg
File:Miami Beach - South Beach Monuments - Holocaust Memorial 14.jpg
File:Miami Beach - South Beach Monuments - Holocaust Memorial 15.jpg
File:Miami Beach - South Beach Monuments - Holocaust Memorial 16.jpg
File:Miami Beach - South Beach Monuments - Holocaust Memorial 17.jpg
File:Miami Beach - South Beach Monuments - Holocaust Memorial 18.jpg
File:Miami Beach - South Beach Monuments - Holocaust Memorial 19.jpg
File:Miami Beach - South Beach Monuments - Holocaust Memorial 20.jpg
</gallery>

== קישורים חיצוניים ==

קטגוריה:ערכים שבהם תבנית בריטניקה אינה מתאימה
קטגוריה:ארצות הברית: אנדרטאות להנצחת השואה
קטגוריה:פלורידה: מבנים
* [http://holocaustmemorialmiamibeach.org/journey/he/sculptors-tour.html מסעו של הפסל], באתר האנדרטה

*
פול הולדנגרבר

פול ברנרד הולדנגרבר (באנגלית: Paul Bernard Holdengräber; נולד ב-15 במרץ 1960) הוא אוצר אמריקאי יהודי.

==ביוגרפיה==
הולדנגרבר הוא בן להורים יהודיים ילידי אוסטריה שנמלטו בתקופת השואה להאיטי משם עברו למקסיקו, ליוסטון ולבסוף היגרו לבריסל, בלגיה. הולדנגרבר נולד במהלך שהותם ביוסטון ב-15 במרץ 1960. במהלך נדודיו התגורר במספר מקומות ברחבי אירופה. הוא למד פילוסופיה בסורבון וסיים תואר באוניברסיטה הקתולית של לוון בבלגיה, ב-1995 סיים תואר שני בספרות השוואתית באוניברסיטת פרינסטון, מ-1995 ועד 1996 ביצע את התמחות הפוסט-דוקטורט במרכז המחקר של גטי (Getty Research Institute).

הוא ייסד וניהל את המכון לאמנות ותרבות של מוזיאון האמנות של מחוז לוס אנג'לס.

ב-2004 החל לשמש בתפקיד של ראש התוכנית הציבורית ספריית העיר ניו יורק, הוא ייסד את התוכנית של "LIVE from the NYPL" בה ידוענים מנהלים שיחות בספריית בתחומים כגון ספרות, תרבות פולארית ואמנות.

מ-2000 ועד 2004 היה חבר בצוות המנהלים של מוזיאון סנטה ברברה לאמנות, בנוסף הוא לימד במספר אוניברסיטאות. 

ב-2003 קיבל את אות מסדר האמנויות והספרות, בשנת 2010 קיבל אות מטעם נשיא אוסטריה.

==קישורים חיצוניים==

* [http://nyihumanities.org/paul-holdengraber/ פול הולדנגרבר] באתר nyihumanities

==הערות שוליים==

קטגוריה:אוצרים
קטגוריה:אמריקאים שנולדו ב-1960